РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  12

от заседание на Комисия ”Професионална квалификация, информационни технологии и статистика” на ВСС,
проведено на 22.03.2016 г.

Днес, 22.03.2016 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова
	Михаил Кожарев 

На заседанието присъстваха експертните сътрудници към комисията: Валери Михайлов – директор дирекция „ИТСС” - АВСС, Румяна Тодорова - ст. експерт - статистически анализ дирекция „ИТСС” – АВСС, Мая Атанасова – гл. експерт юрисконсулт в отдел „ЮСДКВСС“ към дирекция „Правна“. 
При обсъжданията по т.14 от дневния ред присъства Николай Минев – директор дирекция „Електронно правосъдие и регистри“ към Министерство на правосъдието.
При обсъжданията по т.15 от дневния ред присъства Иван Иванов – представител на „Абати“ АД.

1.ОТНОСНО: Писмо от Главния секретар на ВСС относно изпълнение на решение на ВСС по протокол №61/17.12.2014 г., д.т. 19 за стартиране на процедура по ЗОП за избор на изпълнител за изграждане на Централизираната система за разпределение на делата и преписките на случаен принцип.
Приложение: Доклад от Красимира Василева – началник отдел „ЮОДКВСС“, дирекция „Правна“ – АВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1.	ВЪЗЛАГА на Елка Атанасова – член на ВСС и ръководител на работната група относно системата за случаен избор на делата, да внесе предложение по Доклада относно изпълнение на решение на ВСС по протокол №61/17.12.2014 г., д.т. 19 за стартиране на процедура по ЗОП за избор на изпълнител за изграждане на Централизираната система за разпределение на делата и преписките на случаен принцип, в срок до 29.03.2016 г.

2.ОТНОСНО: Проект на писмо до директора на Главна дирекция „Гражданска регистрация и административно обслужване“ към МРРБ относно предоставяне на информация в електронен вид, необходима за обслужване дейността на бюрата съдимост.
 Приложение: Констативни протоколи за извършена смяна на базите с данни от ЕСГРАОН в районните съдилища през месец декември 2015 г., изпратени от Консорциум „Лирекс БГ“ ООД – „Индекс-България“ ООД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. ПРИЕМА за сведение констативните протоколи за извършената смяна на базата данни.
2.2. ОДОБРЯВА проект на писмо до директора на Главна дирекция „ГРАО“ към МРРБ относно предоставяне на информация в електронен вид, необходима за обслужване на дейността на бюрата съдимост.
2.3. ИЗПРАЩА писмото до директора на Главна дирекция „ГРАО“ към МРРБ. 

3.ОТНОСНО: Писмо от Министерство на правосъдието относно Експертна мисия на Европейската комисия в България по Механизма за сътрудничество и оценка в периода 20 – 22 април 2016 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ОПРЕДЕЛЯ Елка Атанасова – член на ВСС за участие в срещите на мисията на Европейската комисия в България по Механизма за сътрудничество и оценка в периода 20 – 22 април 2016 г.

4.ОТНОСНО: Писмо от председателя на Върховен касационен съд с искане за осигуряване на средства за изработването на комплексна информационна система /мрежа от терминали, екрани и софтуерни модули/ в сградата на Софийска съдебна палата.
Приложение: Извлечение от протокол №10/16.03.2016 г. от заседание на КБФ.

Комисия „ПКИТС“ отчита, че във връзка с функционирането на Единната информационна система за противодействие на престъпността, съобразно разчетите  на Междуведомствения съвет за сметка на бюджета на Върховен касационен съд през 2016 г. следва да се осигурят допълнително средства. КПКИТС не може да прецени налични ли са средствата по бюджета на съдебната власт и как да се подредят по приоритет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. Целесъобразно е осигуряване на средства за изработването на комплексна информационна система /мрежа от терминали, екрани и софтуерни модули/ в сградата на Софийска съдебна палата, с цел по – добро обслужване на гражданите.
4.2. Изпраща решението по т.4.1 на комисия „Бюджет и финанси“ на ВСС, по компетентност.

5.ОТНОСНО: Писмо от председателя на Софийски районен съд относно необходимостта за извършване на доработка и адаптация на функционалността на Автоматизираната система за управление на делата, както и модул за регистриране, задаване на единна номерация на съдебен акт, заличаване на лични данни от съдържанието на съдебния акт и публикуване на съдебни актове, внедряване на разработените модули и обучение.
Приложение: Извлечение от протокол №10/16.03.2016 г. от заседание на КБФ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. Целесъобразно е осигуряването на средства на Софийски районен съд за извършване на доработка и адаптация на Автоматизираната система за управление на дела.
5.2. Изпраща решението по т.5.1 на комисия „Бюджет и финанси“ на ВСС, по компетентност.

6.ОТНОСНО: Искане от председателя на Районен съд гр. Пловдив за осигуряване на средства за закупуване на компютърна техника и периферни устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. Целесъобразно е осигуряването на средства на Районен съд гр. Пловдив за закупуване на 2 броя сървър на обща стойност 19 224,00 лв. с ДДС и 2 броя UPS за сървър на обща стойност 1 747,20 лв. с ДДС.
6.2. ОТЛАГА разглежданото на искането в останалата част с оглед планиране на централизирана поръчка за доставка на техника за нуждите на ОСВ. 
6.3. Да се уведоми председателят на Районен съд гр. Пловдив за решението на комисията. 
6.4. Изпраща решението по т.6.1 на комисия „Бюджет и финанси“ на ВСС, по компетентност.

7.ОТНОСНО: Искане от председателя на Районен съд гр. Етрополе за осигуряване на средства за закупуване на компютърна и периферна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. Целесъобразно е осигуряването на средства на Районен съд гр. Етрополе за закупуване на 1 брой сървър на стойност 7 006,10 лв. с ДДС и 8 броя персонални UPS на обща стойност 1 084,80 лв. с ДДС.
7.2. ОТЛАГА разглежданото на искането в останалата част с оглед планиране на централизирана поръчка за доставка на техника за нуждите на ОСВ.
7.3. Да се уведоми председателят на Районен съд гр. Етрополе за решението на комисията.  
7.4. Изпраща решението по т.7.1 на комисия „Бюджет и финанси“ на ВСС, по компетентност.

8.ОТНОСНО: Решение на комисия „Професионална етика и превенция на корупцията“ на ВСС по преписка № 94-00-110/2016 г., образувана по сигнал – предложение от Бойко Атанасов, следовател в Следствен отдел при Софийска градска прокуратура.
Приложение: Извлечение от протокол №11/14.03.2016 г. от заседание на КПЕПК. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. Възлага на дирекция „ИТСС“ в администрацията на ВСС да  подготви поисканата от КПЕПК информация относно случайното разпределение на делата в сектор 01 на Следствения отдел при Софийска градска прокуратура, включително чрез посещение на място.
8.2. Изпраща решението по т.8.1 на комисия „Професионална етика и превенция на корупцията" на ВСС, за сведение.

9.ОТНОСНО: Писмо от Министерство на правосъдието относно проект на План за действие за 2016 г. за изпълнение на препоръките от Доклада на Европейската комисия от месец януари 2016 г. в рамките на Механизма за сътрудничество и оценка.
След като се запозна с писмото от МП и поисканите допълнителни разяснения

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. По мярка №16 „Изготвяне на предложение за промяна в нормативната уредба с цел по – равномерно разпределение на делата между всички органи на съдебната власт“ е необходима промяна в ЗСВ и процесуалните закони.
9.2. Мярка № 24 е допълваща и подпомагаща изпълнението на мярка № 22. Мярка № 23 е следваща фаза от реализацията на Единния електронен портал за съдебната власт – надграждане.
9.3. По мярка №23 „Надграждане на Единния електронен портал за съдебната власт“, реалният възможен срок е декември 2017 г.
9.4. По мярка №18 „ Разработване на единна информационна и деловодна система на съдилищата“, реалният възможен срок е декември 2017 г.
9.5. Членовете на КПКИТС да предоставят в срок до 24.03.2016 г. допълнителни предложения за мерки по проект на План за действие за 2016 г. за изпълнение на препоръките от Доклада на Европейската комисия от януари 2016 г. в рамките на Механизма за сътрудничество и оценка.
9.6. Изпраща решението на комисия „Международна дейност“ на ВСС.

10.ОТНОСНО: Решение на Комисия „Международна дейност“ на ВСС относно проект на програма във връзка с организирането на конференция с международно участие под наслов „Реформа на съдебната власт в България“.
Приложение: Извлечение от протокол №12/16.03.2016 г. от заседание на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. ПОДДЪРЖА предложените теми за включване в окончателната програма на предстоящата конференция с международно участие под наслов „Реформа на съдебната власт в България“.
10.2. Изпраща решението по т.10.1 на комисия „Международна дейност“ на ВСС.

11.ОТНОСНО: Решение на Комисия „Международна дейност“ на ВСС във връзка с писма от Министерство на правосъдието относно предварителна програма за мисията на ЕК по Механизма за сътрудничество и оценка, която ще се проведе 20 – 22 април 2016 г.
Приложение: Извлечение от протокол №12/16.03.2016 г. от заседание на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. ПРИЕМА за запознаване решението на Комисия „Международна дейност“ на ВСС във връзка с писма от Министерство на правосъдието относно предварителна програма за мисията на ЕК по Механизма за сътрудничество и оценка, която ще се проведе 20 – 22 април 2016 г.

12.ОТНОСНО: Писмо от Министерство на вътрешните работи относно проект на Закон за изменение и допълнение на Закона за електронните съобщения, изпратено от Комисия по правни въпроси на ВСС, за становище.
Приложение: Извлечение от протокол №12/21.03.2016 г. от заседание на КПВ. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

12.1.  Писмото от Министерство на вътрешните работи относно проект на Закон за изменение и допълнение на Закона за електронните съобщения не е от компетентността на комисия „ПКИТС“.
12.2. Изпраща решението по т.12.1 на Комисия по правни въпроси, по компетентност.

13.ОТНОСНО: Проект на пътна карта към Актуализираната стратегия за продължаване на реформата в съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

13.1. ПРИЕМА за запознаване проект на пътна карта към Актуализираната стратегия за продължаване на реформата в съдебната власт.
13.2. Членовете на КПКИТС да представят в срок до 29.03.2016 г. допълнителни бележки.

14.ОТНОСНО: Проект на Министерство на правосъдието за Информационната система за производствата по несъстоятелност.

С писмо вх. № 04-00-023/11.02.2016 г.,  заместник министъра на правосъдието уведомява ВСС, че Министерство на правосъдието ще заплати на „Информационно обслужване“ АД и на „Смарт Системс“ ЕООД разходите по свързване на деловодните системи на съдилищата с Информационната система за производствата по несъстоятелност /ИСПН/.

По предложение на Министерство на правосъдието след решаване на техническите проблеми по свързване на деловодните системи на съдилищата с информационната система ИСПН на Министерство на правосъдието Висшият съдебен съвет следва да вземе решение относно организацията на  информационния обмен на делата по несъстоятелност с информационната система на МП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

14.1. След получаване на писмо от Министерство на правосъдието за реализирана и тествана възможност за информационен обмен на изискуемите от Търговския регистър документи, Комисия „ПКИТС“ да внесе във ВСС предложение за решение относно организацията на информационния обмен на делата по несъстоятелност с информационната система ИСПН.
14.2. Изпраща решението на Министерство на правосъдието.

15.ОТНОСНО: Информация относно използване на Единния електронен портал на съдебната власт, изграден по проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт“.

След обсъждане на процеса на трансфер на информацията от системите за управление на съдебните дела в пилотните съдилища към Единния електронен портал на съдебната власт и липса на напредък по въвеждането на данни към портала от съдилищата, използващи деловодната система на „Информационно обслужване“ АД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

15.1. Трансферът на информацията от системите за управление на съдебните дела на Върховен касационен съд и Апелативен съд гр. София Единния електронен портал на съдебната власт да приключи до 31.03.2016 г. 
15.2. Да се уведоми изпълнителният директор на „Информационно обслужване“ АД за изпълнението на договореностите за предоставяне на възможност данните от деловодната система на „Информационно обслужване“ АД да бъдат използвани чрез Единния електронен портал на съдебната власт, като се  предложи при необходимост да се проведе нова среща.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ